[Video] Pa trek sy tand… met ŉ helikopter!Die sewejarige Carson Rahim staan gereed vir sy pa om sy tand te trek (Skermskoot uit die video) Carson Rahim se Tandemuis kan trots wees: sy kliënt se tand is met ŉ helikopter uitgetrek! Carson se pa Rick, wat 13 jaar ervaring het as ŉ helikoptervlieënier, het dié sewejarige se los tandjie binne oomblikke uitgetrek. Pa en seun en ŉ paar ondersteuners het die dag by Leesburg-lughawe in Virginia, Amerika, ŉ toutjie om die tand vasgebind voor sy pa dit met die helikopter uitgetrek het. Carson het definitief senuwees van staal!